যোৱা বছৰ ৱৰ্ল্ড ইক ’ নমিক ফ ’ ৰামৰ (World Economic Forum) ৱেবছাইটত গ্ৰন্থ সম্পৰ্কীয় এটা বিশেষ প্ৰতিবেদন প্ৰকাশ হৈছিল৷ International Publishers Association-এ প্ৰতি বছৰে বিভিন্ন দেশত প্ৰকাশিত গ্ৰন্থ সম্পৰ্কীয় কিছুমান তথ্য প্ৰকাশ কৰে৷ সেই প্ৰতিবেদনটো আছিল তাৰেই আলমত৷ সেই অনুসৰি, চীন আৰু আমেৰিকাত প্ৰতি বছৰে প্ৰকাশিত নতুন গ্ৰন্থৰ মুঠ পৰিমাণ বাকী গোটেই বিশ্বত প্ৰকাশিত নতুন গ্ৰন্থৰ মুঠ পৰিমাণৰ প্ৰায় সমান৷ বছৰ বছৰ ধৰি চীন আৰু আমেৰিকাই এই স্থান দখল কৰি আহিছে৷ চীনত প্ৰতি বছৰে প্ৰকাশ হয় প্ৰায় ৫ লাখ নতুন গ্ৰন্থ৷ জ্ঞান-গৰিমাৰে উন্নত আন দেশবোৰত প্ৰতি বছৰে প্ৰকাশিত নতুন গ্ৰন্থৰ মুঠ পৰিমাণটো চীন আৰু আমেৰিকাৰ তুলনাত কম, কিন্তু জনসংখ্যাৰ তুলনাত পৰিমাণটো সেইবোৰ দেশতো বহুত বেছি৷ কাৰণ, চীন হ ’ ল আটাইতকৈ অধিক সংখ্যক জনবসতিৰ দেশ, আৰু চীনৰ মুঠ জনসংখ্যা সেই দেশবোৰৰ তুলনাত সাংঘাতিক বেছি৷ প্ৰতি নিযুত জনতাৰ বিপৰীতে চীনত প্ৰতি বছৰে নতুন গ্ৰন্থ প্ৰকাশ হয় ৩৩৫ খন, আমেৰিকাত হয় ১০৪৩ খন, জাৰ্মানীত ১০৮৪ খন, জাপানত ৬০৩ খন, নৰৱেত ১২৬৮ খন, ফ্ৰান্সত ১৬৪৩ খন, যুক্তৰাজ্যত ২৭১০খন, ছুইজাৰলেণ্ডত ১৪৮২ খন ইত্যাদি৷ এই পৰিমাণবোৰ আৰু অধিক হ ’ ব, কাৰণ self-published গ্ৰন্থবোৰ ইয়াত ধৰাই নাই৷ ইয়াৰ লগত যদি আমি অসমক তুলনা কৰি চাওঁ, কি দেখিম??